




Vjesnik Marijinih Kongregacija 

Izlazi s dopuštenjem nadb. Ordinarijata zagreb. i redovničkog Star- 
ješinstva svaki drugi mjesec. — Izdaju Isusovci u Zagrebu. 

Cijena: 8 Din. za one, koji ga primaju po svojoj Kongregaciji. 

10 Din. za one, koji ga primaju na svoj naslov. 

6 Din. plaćaju đaci. — 15 Din. za inozemstvo. 

UREDNIŠTVO I UPRAVA »VJESNIKA MAR. KONGR.« 
ZAGREB 1/147, Palmotićeva ul. 31. 


KONGREGANISTIČKI KALENDAR 


SVIBANJ 

11. Sv. Franjo de Hieronymo, Isusovac, Ispovijedalac (f 1716), 
Kongreganist. 

15. Sv. Ivan dc la Salle, Utemeljitelj Školske Braće, Ispovijedalac 
(f 1719), Kongreganist. 

21. Sv. Andrija Bobola, Isusovac, Mučenik (f 1657), Kongreganist. 

22. BI. Ivan Machado, Isusovac, Mučenik (f 1617), Kongreganist. 

23. Sv. Ivan de Rossi, Kanonik, Ispovijedalac (f 1764). Kongre¬ 
ganist. 

24. Gospa od Puta. — Pomoćnica kršćana. 

31. BI. Dj. Marija Posrednica svih milosti. 
Molitvene nakane: Euhar. Kongres u Budimpešti. — Mla¬ 
dež katoličkih škola upoznavana u misijama. 


LIPANJ 

16. Sv. Franjo Regis, Isusovac. Ispovijedalac (f 1640), Kongre¬ 
ganist. 

18. BI. Grgur Barbarigo, Biskup - Kardinal, Ispovijedalac (f 1697), 
Kongreganist. 

20. BI. Franjo Pacheco i Ivan Zola, Isusovci, Mučenici (f 1628), 
Kongreganisti. 

29. BI. Vincencija Gerosa, Djevica, (f 1847), Kongreganistica. 
Molitvene nakane: Skrb za duše radnika, seljaka, nezapo¬ 
slenih i ubogih. — Katoličke misije među crncima Saveznih Država. 


svibnju po mogućnosti svaki dan 
svibanjsku pobožnost! 


na 


Mjeseca lipnja što češće na sv. Misu i 
na sv. Pričest! 






MARIJINIH KONGREGACIJA 


GOD. XIII. 

BROJ 3 

ZAGREB, SVIBANJ 193 8. 


UZOR- 

ORGANIZACIJA 

1IIIIIIIIIIIIIIIIIN 

AŠE JE DOBA, doba organizacija. Povijest 
nam svjedoči, da se ni u jedno doba nijesu svi staleži u ljudskom 
društvu toliko sakupljali i redali u bezbroj organizacija kao da¬ 
nas. Budući da ljudi zato osnivaju organizacije, da poluče ono, 
što pojedine sile ne mogu, i budući da čovjek po naravi svojoj 
samo za onim može težiti, što je dobro, makar se često i varao 
u prosuđivanju, što je dobro, svrnit ćemo u ovom članku pozornost 
organizatora na jednu uzor-organizaciju, što je organizacija. 

Marijine Kongregacije 

Organizacija je to savršenija, što je 1. jednostavnija; 2. što 
je sličnija organizaciji, što ju je nestvorena Mudrost, Krist Go¬ 
spodin osnovao; 3. što je milija i privlačljivija; 4. što je plodo¬ 
nosnija; 5. što je sposobnija da odolijeva svim zaprekama i ne¬ 
prijateljskim navalama. 

A takva je organizacija Marijine Kongregacije. 

1. Što je najsavršenije, to je i najjednostavnije. Znamo, da je 
Bog najsavršeniji, zato je i najjednostavniji. Definicija mu je: Biće 
najjednostavnije .Nema nikakvih sastavnih dijelova. M. Kongrega¬ 
cija ima najjednostavniji cilj, što je postulat same čovječje na- 

ravri, samog čovječjeg dostojanstva. Naime usavršivanje naše na¬ 
ravi, i to prema najjednostavnijem modelu, uzoru, što nam pred¬ 
stavlja sama naša priroda, naime prema uzoru Majke Marije. 

A za postignuće ovoga cilja služi se Marijina Kongregacija 

najjednostavnijim sredstvima 

Što je jednostavnije sredstvo za nemoćno dijete, nego tra¬ 
žiti pomoć u mogućne Majke? A tim sredstvom se služi Marijina 
Kongregacija. Moli se usmeno i misleno, kako ga na to upućuje 
majka. Traži pomoć u Boga po svetim sakramentima, kako ga 
to uči majka. Posjećuje sa svojom braćom često svoju majku, da 
joj saopći svoje nevolje, a i svoje uspjehe i radosti, kako to do¬ 
bru djecu upućuje na to sama djetinjska potreba. 

2. Marijina Kongregacija je najsličnija 

Organizaciji svete Crkve Kristove 

koju je utemeljio sam Sin Božji, nestvorena mudrost. 

Crkva Kristova ima vrhovnog učitelja i upravitelja sv. Petra, 
koji vazda živi u svojim zakonitim nasljednicima. 

Marijina Kongregacija ima jednog učitelja i upravitelja. 

Nasljednik sv. Petra ima svoje savjetnike, kardinale, koje 
je donekle dužan za savjet pitati, jer inače bi bili suvišni, ne bi 
ih ni imenovao. Zatim su mu, po Kristovoj instituciji pomoćnici i 
savjetnici u upravi Crkve Kristove biskupi, koje je po naredbi 
Kristovoj dužan postaviti prema potrebi pojedinih dijelova Crkve. 

Upravitelj Kongregacije ima vijeće, koje je dužan mjesečna, 
a ako je potreba i višeputa sazvati na vijećanje i saslušati njiho¬ 
ve savjete. 

Papa može i protiv savjeta, pa bili oni i jednoglasni, odlu¬ 
čiti. Isto tako može upravitelj Kongregacije odlučiti i protiv sa¬ 
vjeta svojih vijećnika, pa bili oni i jednoglasni. Namjesnik Kri¬ 
stov, nasljednik sv. Petra, vodi povjereno si stado u vječno bla¬ 
ženstvo propovijedanjem riječi Božje, dijeljenjem sv. sakrame¬ 
nata i zapovijedima 

Tim istim sredstvima vodi i upravitelj Kongregacije svoje 
članove neposrednom cilju: kršćanskoj savršenosti, što im zajam- 
čuje i vječno blaženstvo. 

3. Rekli smo, da je organizacija to savršenija, što je milija 
i privlačljivija. Marijina Kongregacija bez sumnje daleko nadilazi 
sve druge organizacije, jer njezina je 

Kraljica i Majka 

sama Majka Božja. Njezina krasota, dobrota, moć, ljubežljivost i 
milosrđe, na što su upućeni svi stanari suzne doline, tolika je, da 
daleko nadmašuje i najsmjelije maštanje ljudskog, pa i anđeo- 

skog razuma. Njoj se dive i služe joj i anđeoski zborovi. Otire su¬ 
ze i blaži boli duševne i tjelesne tužne djece Adamove, dok ih 
napokon ne uvede u sretnu vječnu domovinu, u koju se ulazi kroz 
vrata, što je Majka Božja, kako je zove i pozdravlja sv. Crkva. 

Kršćani i ne mogu da žive bez Marije. Svaki je dan pozdrav¬ 
ljaju; okrepljuju se njezinim mnogobrojnim svetkovinama, na nje¬ 
nim prošteništima, u kojima se predobra Majka spustila među 
sve narode, gdje sakuplja svoju trudnu i umornu djecu. 

U Kongregaciju sakuplja Marija svoju najodličniju djecu, 
da ih bliže privede Sinu svome. Namjesnici Kristovi su izjavili, 
da je Marijina Kongregacija najodličnija između sviju mnogobroj¬ 
nih zadruga, što su osnovane na čast Majci Božjoj. Zato su je 
i obdarili najobilnijim oprostima i povlasticama. 

Benedikt XIV. u Zlatnoj Buli: »Gloriosae Dominae«, ovako 
govori o Marijinoj Kongregaciji: »Čovjek ne bi vjerovao, koliku su 
korist crpli ljudi sviju staleža iz ove bogoljubne i hvale vrijedne 
zadruge.« Tako i Leon XIII. u okružnici od 8. siječnja 1886.: 
»Marijine Kongregacije su izvrsne škole bogoljubnosti i najsigur¬ 
nija obrana mladenačke nevinosti.« 

4. Ulazimo u jasni dokaz za izvrsnost svake organizacije, 
naime na plodonosnost, jer svaka organizacija ide za tim, da 
postigne što više i većih 

Plodova . 

Marijina Kongregacija je na svom polju postigla rekord. 

Spomenuti učeni i veliki Papa Benedikt XIV. poslije gore 
navedenih riječi nastavlja u znamenitoj Buli »Gloriosae Domi¬ 
nae« ovako: »Kongregacija ima sveta i spasonosna pravila, razno¬ 
vrsna prema raznovrsnim prilikama zbornika, kojom upravljaju 
razborito i brižno posebni upravitelji. Jedni, koji su već od rane 
mladosti pošli stazom nevinosti i bogoljubnosti pod zaštitom Bla¬ 
žene Djevice Marije, nastaviše kroz svako doba, na uzor drugi¬ 
ma, svoj čestiti život, kako to dolikuje kršćaninu i sluzi Marijinu, 
te tako zavrijediše da postignu milost konačne ustrajnosti. — 
Drugi pak zapleteni u mreže grijeha, te pošav putem nepravde, 
pomoću premilostive Majke Božje, kojoj se posvetiše na službu 
u tim zborovima, privedeni su s tog puta na pravu stazu, te od 
onda prigrliše trijezan, krepostan i bogoljuban život; i pomagani 
svetim vježbama, što se u tim zborovima neprekidno obavljaju r 
ustrajaše u njima na svoju preveliku sreću. 

Iz svega ovoga se — nastavlja Papa — jasno razabire, kako 
mudro i blagotvorno su uradili rimski Pape, naši predšasnici, kad 
su ove Kongregacije primili pod osobito okrilje Apostolske Stolice 
i osobitim milostima i povlasticama obdarili upravitelje i članove 
njihove, da bi ih time sve više potpomogli i poduprli.« 

Tako Papa Benedikt XIV., a i njegovi predšasnici i nasljed¬ 
nici o Marijinoj Kongregaciji i njezinim plodovima. Tako govore 
i biskupi širom katoličkog sivjeta. Što sve nije učinio sv. Karlo 

Boromejski, kako Lofler piše u povijesti Marijine Kongregacije, 
da ili uvede Kongregacije, gdje ih još nije bilo, ili da uvedene 
nadahne novom revnošću. »I to punim pravom — govori sv. Al- 
fonzo Liguori, — jer Kongregacija je kao lađa Noemova, u kojoj ćeš 
naći sigurno zaklonište od grijeha i napasti, što poplavljuju svijet. 
Ja sam u svetim misijama, govori Svetac, sam iskusio njezinu ko¬ 
rist. Ona je kula Davidova, u kojoj vise tisuće oružja i štitova i 
svakojaka junačka obrambena sredstva. A šta je Kongregacija 
tako plodna krepostima, tomu je uzrok, što obiluje sredstvima, 
kojima i čuva svoje članove od grijeha, i održi u posvećujućoj mi¬ 
losti, dok je sve to ljudima u svijetu veoma mučno. Redovito ćeš 
naći, veli sv. Alfonzo, više grijeha u samo jednoga, koji nije član 
Kongregacije, nego u dvadesetorice, koji su članovi rjezini.» 

(Nastavlja se) 

Matija Kulunčić D. 1. 


SV. IVAN BOSKO 

I MARIJA 

.... ''lili. ...... 

(O 50 godišnjici smrti) 

ARIJA je posrednica svih milosti. Naj¬ 
ljepši dokaz za to je sv. Ivan Bosko ili kako ga obično nazivamo: 
Don Bosko. — Bez Marije don Boskovo djelo nije nam razum¬ 
ljivo, tako je jako utjecala na njegov život i njegovo djelo. — 
Već mu je u sanjama, što ih je usnio kao devetgodišnji dječak, 
obećala, da će ga u svemu podučiti njegova nebeska Pomoćnica. 
Već je Margareta, don Boskova majka ucijepila u njegovo srce 
ljubav prema BI. Dj. Mariji, a što majka ucijepi, to se rado prima! 
Kad je počeo kao pastirče djelovati među svojim drugovima, vo¬ 
dio ih je pred sliku Majke Božje sv. Krunice u kapelicu, da 
ondje zajedno mole sv. Krunicu. 

Kad je kao đak od šesnaest godina iscrpao sva svoja sred¬ 
stva kojima se izdržavao, i zato se silno žalostio, opet ga je u snu 
ohrabrila njegova Pomoćnica i obećala da mu sredstva ne će uz- 
manjkati pa neka odvažno proslijedi svoje nauke. — I zaista mu 
nije uzmanjkalo sredstvava. — Teško je doduše išlo, ali je ipak 
išlo te je sretno stigao do cilja. — 

U njegovu prvom zavodu u Turinu bio je svaki Marijin 
svetak pravi Marijin svetak, kao kad mati obitelji slavi svoj god. 
Pobožnost prema Mariji bila je među pitomcima ukorjenjena da 
su zaista Mariju smatrali svojom majkom kao da su osjećali nje¬ 
zinu blizinu, makar je i nisu vidjeli. U svakoj potrebi i pogibelji 
utjecali su se k njoj. Kad je uzmanjkalo kruha, a don Bosko 

nije imao čime da ga kupi, pošli su u crkvu k Mariji i molili su 
je s takovim pouzdanjem i s takovim uvjerenjem da će biti usli¬ 
šani, da su utješeni odlazili od nje. Kruh je zaista došao, a don 
Bosko nije ostao dužan za svoje pitomce. 

Kad je u Turinu vladala kuga, podijelio je don Bosko svo¬ 
jim pitomcima Marijine medaljice i uvjeravao ih, da nitko izme¬ 
đu njih ne će umrijeti od kuge, jer će ih Marija štititi. Slične 
stvari događale su se i u drugim njegovim zavodima. — Nitko 
nije umro, ni obolio između pitomaca i poglavara. 



Čitav život u > njegovu zavodu bio je povezan s mišlju na 
Mariju. Mariji je ukratko pripisao sve, što je dobro učinio. Kad 
se pod kraj svoga putovanja po Francuskoj i Španiji, gdje je 
doživio više nego kraljevski doček, vratio kući, pošao je u svoju 
sobicu, pao na koljena, vruće suze navrle su mu na oči i uzdahnuo 
je s dubokom zahvalnosti: »O, kako je dobra Marija!« 

Sanje iz god. 1844. obistinile su se kroz dvadeset godina 
kad je gledao pred sobom krasnu zgradu — crkvu Marije Po : 

moćnice. Upravo isti se naslov blijesti s njezina pročelja, kako 
ga je vidio u snu: »Ovo je kuća moja, odavde će se širiti slava 
moja!« 

Jesu li to bile samo sanje, kad je sve to vidio u duhu, dok 
je sad sve gledao na vlastite oči? Sad su već stajale one zgrade, 
o kojima je pripovijedao svojem prijatelju Borellu, te se je taj 
rasplakao nad njim, jer je mislio da don Bosko bunca, — Jesu ti 
bile sanje, kad je gledao krasnu crkvu Marije Pomoćnice, koju 
je sazidao Mariji, a odakle se zaista njezina slava proširila po 
svemu svijetu? Zar je tu veličanstvenu baziliku sagradio siro¬ 
mašni don Bosko? Morao je imati čvrsto uvjerenje, da će dovršiti 
čega se je latio kad je imao jedva osam solda, — Gdje je 
dakle dobivao sredstva, gdje toliko novaca za tako lijepu crkvu? 
Kad je crkva bila dovršena, don Bosko nije imao ni pare duga. 
Odakle je dobivao sredstva, pitate? Marija mu je pomogla i dije¬ 
lila one tri godine obilne milosti, a ljudi su — dionici onih milo¬ 
sti — vraćali Mariji sa zahvalnošću tako, da je don Bosko uvijek 
imao dosta novaca i unaprijed. 

Marija Pomoćnica — tako ju je don Bosko najradije nazi¬ 
vao — očevidno mu je pomagala i zato je odlučio svom snagom 
raditi, da se Marijina slava proširi po svem svijetu. 

Marija pomoćnica htjela je sebi postaviti prijesto i postavila 
si ga je u Turinu. Sam don Bosko je priznao da zapravo nije on 
zidao svetište nego ga je sebi Marija sazidala sama. — Ljubav i 
vjernost vraćala mu je ljubavlju i štitila ga je . — Branila je 
svoga vjernoga službenika tako da ima baš njoj zahvaliti, što se 
je rješavao zasjeda neprijatelja, koji su mu postavljali zamke i 
vrebali na nj da ga ubiju. — 

Radoha Josip (S. S.) 


NATRAG KRIZU 

bio je naslov članka u velikom engleskom dnevniku »Times« 
»Sva sila f « veli se, »ljudi okreće leđa nadama, što su im donijele 
samo nova razočaranja. Obraćaju se vjeri kriza, gdje nema ova - 
kovih razočaranja. Što može ljudima današnjice pomoći, to nije 
vjera uopće, nego jedino evanđelje o raspetome Kristu.« Radi 
ovoga članka uredništvo je dobilo more pisama iz svih krugova 
engleskog naroda, u kojima se to odobrava. 

MALA HOLAND1JA 

imala je godine 1927. veliki broj: 3159 misijonara; sada ima 5200 
t. j. na svakih 580 katoličkih stanovnika dolazi po jedan misi¬ 
onar. Nijedna druga zemlja nije ju u tom stigla. 

6000 SVEĆENIKA 

poginulo je mučeničkom smrću u Španjolskoj. 1 nijedan slučaj 
nije poznat, da bi koji bio zatajio vjeru. Tako je mogao toletski 
kardinal ponosno i radosno reći jednom zastupniku štampe. 

HRVATSKA GLAVNA SVETIŠTA MARIJINA 

U ZAGREBAČKOJ NADBISKUPI JI 


6 . MAJKA BOŽJA 
OD KAMENITIH VRATA 
U ZAGREBU 

llllllllllllllllllllllllllli 


IJETKO će se naći Gospino prošte¬ 
nište, kojemu bi vjernici prikazali to¬ 
liko pločica - zahvalnica »Hvala Ti«, 
»Hvala Ti Majčice« i slično kao u 
Majke Božje od Kamenitih vrata — 
doduše najviše od samih Zagrepčana, ali i od onih, koji su od 
drugud došli u Zagreb, preporučili se Gospi i bili uslišani. Stijene 
s lijeva i s desna od oltara Gospina nemaju dosta mjesta, da se 
na njima ispišu sva imena onih, kojih je molitve Gospa uslišala, 
koje je Ona sve utješila. Osim onih zahvalnica na mramornim 
pločama, koje su zlaćenim slovima ispisane, sve druge često se 
izmjenjuju novim i novim zahvalnicama Gospi na primljenim da¬ 
rovima od nje. 

A bit će valjda i malo takovih prošteništa Gospinih, gdje 
će se tokom cijeloga dana od ranoga jutra do kasne večeri vidjeti 
pred Gospinim žrtvenikom pobožni ljudi, koji klečeći ili stojeći 
mole BI. Dj. Mariju kao što je to kod Majke Božje od Kame¬ 
nitih vrata. Prolaznici skidaju šešire, a mnogi se i križaju. U 9 
sati navečer zatvara se žrtvenik starom i umjetnički izrađenom 
rešetkom, koja služi kao ukras. 

Obje gore spomenute činjenice, o kojima se može svatko u 
Zagrebu na svoje oči uvjeriti, dokazuju nam znamenitost Majke 
Božje od Kamenitih vrata. 

Zlatnom bulom, koju je kralj Bela 16. XI. 1241. izdao u 
Virovitici, proglasio je Zagreb slobodnim i kraljevskim gradom. 
Istom je poveljom kralj dopustio, da zagrebački građani podignu 
zidine i kule oko svoga grada. Građani su se ovim pravom zaista 
i poslužili, te je Zagreb već godine 1266. bio valjano utvrđen. 



bijelom Zagreb-gradu kod 

Zidovima od kamena opasali su Zagrepčani čitav gornji grad, 
koji se je tada zvao »Gradec« ili skraćeno »Grec«. Da se pojača 
obrambena snaga gradskih utvrda, podigoše Zagrepčani na važni¬ 
jim, izloženijim točkama još posebne kule — a bilo je sedam 
takovih obrambenih kula. U tvrđu zagrebačku ulazilo se na troja 
gradska vrata. Ali pošto ova troja vrata nijesu bila dovoljna za 



MAJKA BOŽJA 
OD KAMENITIH 
VRATA 
U ZAGREBU 


promet, koji je s vremenom bivao sve veći, probijen je gradski zid 
također u sredini jugoistočne strane. Ovdje je kraj velike četvero- 
uglaste kule od čvrstoga kamena izgrađena jednokatna kuća, ispod 
koje se moglo zavojem ulaziti u tvrđu zagrebačku — u gornji 
grad. Tu su bila gradska vrata (četvrta), već od starine prozvana 
Kamenita vrata, a spominju se prvi put godine 1429. — posljednji 
su danas ostatak onih četiriju vrata, kojima se ulazilo u sredo¬ 
vječnu gornjogradsku zagrebačku tvrđu. 

Evo to je mjesto, gdje Majka Božja od Kamenitih vrata, 
već više od 200 godina dijeli osobite milosti svoje, koji se njoj 
utječu i prose za pomoć. 


POŽAR 

Nekada su u Zagrebu veliki požari bili česti, jer su kuće 
bile pokrivene slamom ili drvenim daščicama. Tako je grad silno 
stradao od požara god. 1645., 1674., 1706. I opet godine 1731. 
dne 30 svibnja oko 10 sati uvečer nastade požar. Po izvještaju 
zagrebačkog kanonika Čegeteka izgorjele su u gornjem gradu 82 
kuće, na Kaptolu 12 kanoničkih kuća, a osim toga 12 kuća na 

Opatovini. Hrvatski povjesničar zagrebački kanonik Krčelić u svo¬ 
jim godišnjacima i Isusovci u povijesti zagrebačkog Isusovačkog 
kolegija od g. 1731. opisuju požar ovako: 

Porodio se požar u zgradi Isusovačkog sjemeništa sv. Josi¬ 
pa — tu je bio kasnije najprije plemićki konvikat od g. 1796, 
onda od g. 1913. Statistički ured, sada je Istarski konvikat. Iz¬ 
gorjelo je sve drvo — krov, prozori, vrata, pod, grede i pokućtvo 
u sjemeništu. Vatra je u zgradi prodrla također u pivnicu, gdje 
su izgorjele razne stvari i odijela siromašnih đaka. Tu su izgorjeli 
i svi glazbeni instrumenti — tada su glazbenici stanovali u ovom 
sjemeništu sv. Josipa, gdje je bila i prva glazbena škola. 

Najgore je prošao prvi susjed sjemeništa sv. Josipa u Ka¬ 
menitoj ulici. On je naime imao u svom dućanu također skladište 
puščanog praha. Kad je vatra doprla do toga baruta, nastade 
žestoka eksplozija, koja je srušila čitavu kuću. 

Isprvice je vjetar nosio vatru prema jugu, Zato je požar 
zahvatio također kuću nasuprot Isusovačkog kolegija. Zaprijetila 
je vatra i samoj crkvi sv. Katarine. I već je počeo gorjeti crkve¬ 
ni toranj, ali Isusovci pogasiše taj požar. Da se je na crkvi za¬ 
palio taj krov, prešla bi bila vatra i na Isusovački kolegij, — 
danas je to »Armijska komanda« — koji je naime jednim kri¬ 
lom spojen sa crkvom sv. Katarine. Isusovci su odmah spremali 
crkveno odijelo i posuđe crkveno u grobnicu, koja se je nalazila 
ispod kamenoga poda u crkvi sv. Katarine, a spise i knjige sklo¬ 
nili su u podrum. No vjetar promijeni pravac i počne duvati pre¬ 
ma istoku. Tako je vatra iz Gornjega grada prenesena na pod¬ 
ručje kaptolske općine. Ondje postradaše brojne građanske kuće 
u Opatovini i kanoničke kurije na Kaptolu, pa i Franjevački sa¬ 
mostan s crkvenim krovištem i zvonikom tako, da su se i zvona 
rastalila. 

Spomenuti savremeni hrvatski povjesničar navodi i ovo: Vatra 
je zahvatila i »Kamenita vrata.« Tamo se u prvom katu nalazila 
slika BI. Dj. Marije. Premda je izgorjelo sve pokućtvo u prvom 
spratu, ipak su treći dan u pepelu našli spomenutu sliku neo¬ 
štećenu, jer je vatra uništila samo drveni okvir oko slike. Za¬ 
grepčani smatrahu to Božjim čudom. Zato je pobožna udovica 
Modlar dala pod svodom »Kamenitih vrata« na svoj trošak po¬ 
dići žrtvenik i na nj postaviti sliku BI. Dj. Marije. 

Otada se datira javno veliko štovanje BI. Dj. Marije od 
Kamenitih vrata. 

(Nastavlja se) 

Nijedan kongreganist 

Nijedna kongreganistica 

Bez svoga glasila! 

A to Je: 

»VJESNIK MARIJINIH KONGREGACIJA« 

PO MARIJI 
K ISUSU 

llllllllllllllllllllllllilllllllllli 

OŠ MI JE živo u pameti, kako sam jedne nedjelje 
kao gimnazijalac, — bio sam tada u II. razr. realne gimnazije — 
slušao u župnoj crkvi sv. Lovre u gradu N. đačku sv. Misu. Moj 
dobri, ali sada već pokojni kateheta, služio je na glavnom oltaru 
sv. Misu i to u zelenoj boji — znak nade i očekivanja. — Bio je 
upravo čitao poslanicu sv. Pavla. Ja sam stajao kod oltara Majke 
Božje, udaljen od glavnog oltara jedno 12 koračaja. Najednom mi 
dođe misao, gledajući na svećenika, da i sam postanem svećeni¬ 
kom. To je bila prva prava iskra svećeničkoga zvanja . . . 

Mislio sam za vrijeme sv. Mise na to, ali i kasnije; ta još 
kao malom dječaku dolazila mi je želja, da postanem svećeni¬ 
kom. Ali kao ovaj put, još nikada . . . 

Vrijeme prolazilo, a ja mislio i ne mislio na ono, što se je¬ 
dne nedjelje dogodilo u mojoj duši. Prošle su dvije godine. Upo¬ 
znali se sa jednom vrlo poštovanom i cijenjenom kat. obitelji. Glas 
za svećeništvo bivao je sada u mojoj duši sve jasniji. »Budi sve¬ 
ćenik!« — Da! Ali se u mojoj duši čuo i drugi glas: »Budi ti dobar 
svjetovnjak! Ta u svijetu imade tako malo svjetovnjaka poštenjaka 
a pogotovu kršćanskih otaca, koji se ne boje imati mnogo djece! 
Eto to je tvoje zvanje!« 

Tako su se u meni borila dva duha. Što da učinim, kamo da 
se utečem? Ta i jedno i drugo mi se sviđa. Ali opet s druge strane 
valja mi se za jedno odlučiti: ili potpuno Božji svećenik ili pravi 
i dobar otac obitelji. Nešta trećega nije bilo tada u mojoj duši. 
Ja sam htio da budem potpun čovjek. Što sa mdrugo i mogao 
učiniti, nego se uteći svojoj nebeskoj Majci; ta kod njezina sam 
oltara prvi puta čuo jasno glas Božji, da budem svećenik. 

Stoga sam se BI. Dj. Mariji dnevno utjecao posebnom naka¬ 
nom sa 3 Očenaša i 3 Zdravomarije i sa 3 Slava Ocu, da upoznam 
potpunoma volju Božju. Nebeska Majka me je stavila na kušnju. 
Čitave dvije godine valjalo mi se boriti. Nisam znao pravo, što 
želi Bog od mene. No ja sam ustrajao u molitvi i u pouzdanju k 
Majci Božjoj. — I gle, jednoga dana bilo mi je jasno kao sunce, 
da me Bog zove za svećenika. 

Dakle što prije, to bolje. Pokušao sam sve, da budem pri¬ 
mljen u Nadbiskupsko dječačko sjemenište u Zagrebu. No sve bez 
uspjeha. Tko zna, zove li me Bog u svjetovne svećenike ili u re¬ 
dovnike? I tako ja opet dalje u vanjsku gimnaziju. Bilo je i tu 
pomalo borbe za zvanje, ali to je već bilo malo lakše, Svakidanja 
sv. Pričest i sv. Misa dali su mi snage te sam mogao svima napa¬ 
stima odoljeti. 

Bilo je to još u praznicima. Svršio sam 6 r. realne gimnazije. 
Pronio se gradom glas, da će nam ukinuti gimnaziju. Roditelje 
zaokupila velika briga. Đaci su stvarali naveliko planove, kamo 
će koji ići u školu, kad ne mogu više ovdje. I ja sam češće o tome 
razmišljao, — Upravo sam se jednoga dana vraćao iz crkve, kad 
ii začujem iza sebe, kako me netko zove. — »Zdravo prijatelju!« 
— Zdravo moj Lojza, kako si? — »Dobro! Ma čuješ, čuo sam, da 
Ti želiš ići u svećenike! Znaš i ja idem u svećenike, te mi je do¬ 
sada uspjelo, da budem primljen u Malo sjemenište Družbe Isu¬ 
sove u Travniku, Pokušaj i Ti!« — Ah, mani se Lojza ćorava po¬ 
sla! Ti si, kako sam kažeš, morao čekati 2 mjeseca, dok su ti od¬ 
govorili, Za 5-6 dana će započeti škola. Vidiš dakle, da nema ni- 
kakova smisla, da ja molim, da me prime! Da se ja javim kod 
Isusovaca, to je isključeno! — »Ali dragi Stjepane, budi pametan, 
pa Ti otiđi sam u Zagreb, Ponesi sa sobom svoju svjedodžbu, reci 
da želiš biti Isusovac, i stvar je u redu!« 

Nakon mnogoga razgovaranja i pregovaranja odlučio sam se, 
da odem u Zagreb i da sve uredim sa O. Provincijalom, No njega 
nije bilo kod kuće. Tako sam morao tri puta dolaziti, dok sam 
ga našao i sve s njime uredio. Bio sam dakle primljen u Malo 
sjemenište, — Kad je moj otac doznao, što sam naumio, dao mi 
je posvemašnju privolu dragovoljno, što idem u Isusovce. — U 
Malom sjemeništu imao sam prilike, da Isusovce još bolje upo¬ 
znam. Tu mi je Gospa dala i onu veliku milost, da sam bio pri¬ 
mljen u Marijinu Kongregaciju. Marija me je dakle privukla posve 
u blizinu Isusovu, 

Iza mature odem u novicijat, gdje sam u 2 godine upoznao 
potanje Red Družbe Isusove. Na svetkovinu Sv. Ignacija Lojol- 
skoga, utemeljitelja Družbe Isusove, udijelio mi je dragi Bog po 
Mariji milost, da sam se mogao Kristu, svome Vođi i Kralju po 
svetim zavjetima posve posvetiti. Eto to je bio moj put: »Po Ma¬ 
riji k Isusu!« 

Isus je rekao jednom zgodom: »Tko hoće da bude moj uče¬ 
nik, neka se odreče sebe, neka razdijeli imanje svoje među siro¬ 
mahe i neka uzme križ svoj i neka me slijedi!« I uistinu! Redov¬ 
nički život je težak život, pun križeva i samoodricanja. Ali opet: 
to je život s Isusom, na slavu Božju i za spas neumrlih duša! — 
Isus svojih ne ostavlja! On im napunja srce nutarnjim veseljem i 
utjehom, da se veselje jednoga pravoga redovnika ne da ispore- 
điti sa varavim i nestalnim veseljem prolaznoga, a pogotovu ne 
bezbožnoga svijeta, — Ta nema mira bezbožnicima, kako ono li¬ 
jepo kaže Sv, Pismo, 

Marijo, Ti zvijezdo mora, vodi nas u burama našega života 
k Isusu! Pomozi nam u našim dnevnim dužnostima, da vjerno is¬ 
punjavamo volju Božju, pa da tako jednom uđemo u veselje Go¬ 
spodara našega, gdje ćemo se moći s Tobom, našom premilom 
Majkom, uvijeke veseliti u gledanju lica Božjega! 

Polgar Stjepan , D. L 

KRŠĆANSKA 

NJEGA 

BOLESNIKA 



SVETOM NAM SE EVANĐELJU PRIPO- 
VIJEDA, kako je božanski Spasitelj ne¬ 
koć izliječio nekoga uzetoga čovjeka na duši i na tijelu. Ovoga 
čovjeka želimo danas kratko posjetiti. 

Taj čovjek već leži pet godina u nekoj siromašnoj kolibi 
u Kafarnaumu. Uzet je na rukama i na nogama. Mora. st*. prepu¬ 
stiti sućuti drugih ljudi, ta sam ne može ništa zaraditi. Teška ga 
sudbina tišti! Kako bi rado radio i bio veseo poput drugih! Ka¬ 
ko bi rado zaplovio jezerom genezaretskim, pa da tamo ribo¬ 
lovom zasluži svoj svakidanji kruh. Ali ga je ovako njegova bo¬ 
lest zatvorila u vlažnu sobicu. Isus, veliki čudotvorac iz Naza- 
reta, opet je u gradu! Sve trči k Njemu, sve ga hoće vidjeti i 
čuti. Tada uzdahne bolesnik: »O, kada bi i ja mogao k Njemu 
poći! Sigurno je, da bi se meni smilovao te mi poklonio zdrav¬ 
lje!« Neki dobri susjed čuje tu želju. Za čas nađe još druga tri 
dobrosrdna čovjeka, koji mu pomognu, da se ispuni želja uzeto¬ 
ga. Osam jakih ruku prihvate slamnjaču bolesnikovu, te ponesu 
uzetoga do kuće, gdje je Isus boravio. Ulaz nađu zakrčen, a kuća 
je bila puna ljudi. No ljubav je domišljata! Popnu se stoga na 
ravan krov kuće i spuste bolesnika sa krevetom kroz otvor upra¬ 
vo pred noge božanskoga čudotvorca. To je bila prava susjedska 
ljubav prema bližnjemu! O kad bi svi bolesnici imali ovako sprem¬ 
ne, samilosne ljude, koji bi se za njih zauzeli! Vama, prije svega, 
kongreganisti i kongreganistice, moraju biti ovi muževi uzorom! 
Ta vi ste prije sviju drugih pozvani, da njegujete bolesnike. 

Njega bolesnika jest služba Božja 

Tako to Gospodin shvaća! Na velikom konačnom sudu reći 
će Gospodin onu divnu riječ: »Bio sam bolestan, i vi ste me po¬ 
hodili i njegovali.« Upravo o dvorbi bolesnika vrijedi: što ste 
učinili jednom od najmanje moje braće, meni ste učinili! Zato, 
nipošto nemoj jadikovati radi nova tereta, ako ti tkogod od 
ukućana oboli, te ga valja dulje vremena njegovati. Ne jadikuj, 
nego misli više, da ti je Gospodin Isus došao, i da on hoće, da 
u ovom bolesniku služiš! (Kako nam se to lijepo pripovijeda u 
nekoj legendi o sv. Elizabeti, koja je položila jednom nekoga 
prosjaka, koji je bio sav pokrit nateklinama, u krevet svoga mu¬ 
ža. Kad je to njezin muž doznao, razljutio se je stoga, makar je 
inače nježno ljubio svoju ženu. To mu se činilo ipak previše! I 
kad je pristupio krevetu, vidio je tamo samoga Spasitelja ležati, 

pokrivena krvlju i ranama,) Njega bolesnika je dakle služba Bo¬ 
žja! Radi toga moraš da tako shvatiš njegu bolesnika, pa da 
onda tu službu izvršuješ sasvim savjesno i vjerno! 

a) Dobra kršć, njega bolesnika traži prije svega krše. sami¬ 
losno srce. Teška je sudbina bolesnika! Bolesnik je moguće o- 
stavljen od sviju, često je bez nade, da će mu se stanje pobolj¬ 
šati; bez snage i radosti leži danima i tjednima u svojim bolima. 
Kako je bolesniku drago, ako koja ljubezna i samilosna duša stoji 
do njegova kreveta, te ga poslužuje, ako ta duša pokazuje prema 
njemu samilost, ako ga tješi, razveseljuje, ako je taka duša sprem¬ 
na u svaki sat i čas bilo po danu bilo po noći, da pritrči k nje¬ 
govoj bolesničkoj postelji, te da ga poslužuje! To onda podnaša 
bolesnik lakše i radije svoju tešku sudbinu; tako trpi mirnije i 
odanije, jer je razdijeljena bol, sada samo polovicu tako bolna. 

b) Za dobru njegu bolesnika traži se dalje, da se sve učini 
što se može, da bolesnik opet ozdravi. Ako se čini bolest opas¬ 
nija, to valja odmah na vrijeme pozvati liječnika! To je sveta 
dužnost savjesti! Već mudri Sirah govori: »Pripusti liječnika, nje¬ 
gova je služba potrebna!« Međutim pođi — to bi ti mogao 
općenito savjetovati — k pravom liječniku, a ne k nadriliječni- 
ku, koji može sve bolesti liječiti, te na koncu sve pokvari! (Ra¬ 
zumije se, da bi prava njegovateljica bolesnika morala nešto ra¬ 
zumjeti o pravoj njezi bolesnika i da bi morala biti u tom po¬ 
nešto iškolovana. Zato bi bilo jako poželjno, da svaka žena mar¬ 
ljivo pročita neku dobru knjigu o njezi bolesnika, pa da iz te 
knjige pita često za savjet, što joj je činiti.) 

c) Za dobru se njegu bolesnika traži još i to, da se brinemo 
za duševno spasenje bolesnika. Njegovateljica bolesnih mora biti 
također i njihova dušobrižnica. Bolest ima bolesniku da posluži 
k vječnom spasenju. Na bolesničkoj postelji mora se iskušati vjer¬ 
nost bolesnikova prema Bogu, tamo valja da se očisti od prljav- 
ština grijeha, od griješnih navika, tamo se ima obogatiti zaslu¬ 
gama za nebo. Samo se dakle o tome radi, da bolesnik podnese 
svoju bolest s kršć. strpljivošću i odanošću u volju Božju, te da 
bude u stanju milosti posvetne, pa da bolesnik primi svoju bol 
kao zadovoljštinu i pokoru za grijehe svoga života. I upravo 
tu treba da bude njegovateljica bolesniku na ruku; ona treba 
da s ljubavlju i razumijevanjem srce bolesnikovo upravi k Bo¬ 
gu; ona mu ima opet i opet predmoliti kakovu molitvicu, no 
opet tako, da ga time ne umori; ona ga ima tješiti, da će moći 
po svojoj bolesti toliko toga izpaštati i toliko toga zaslužiti. No 
njegovateljica bolesnika ima se osobito za to brinuti, da bolesnik 
ako bi mu stanje bilo opasno, primi sv. sakramente umirućih. 
Ne treba se toga bojati, da će tim bolesnika uzrujati i prestra¬ 
šiti. Ako je bolesnik kršć. živio, i sam će zatražiti, da primi sv. 
sakramente. Ako je pak provodio mlitav i manje kršć. život, to 

se pomirba njegova s Bogom to manje smije odlagati na kasni¬ 
je! O, koliko puta pogriješe i griješe rođaci u tom pogledu! Bo¬ 
lesniku kažu, da je sad već s njim dobro, da će brzo ozdraviti, 
pa su stoga krivi, što bolesnik mora bez sv. sakramenata doći 
pred sudačku stolicu svemogućega, prepravednoga Boga. Ili pak 
zovu istom onda svećenika, kada više bolesnik nije sposoban, 
da primi u potpunoj svijesti i s korišću sv. sakramente. 

To je najkobnija i najnemilosrdnija laž, koje uopće ima, 
kada se jednoga bolesnika zavarava, da nema nikakove opasno¬ 
sti i kada ga ovako puste prijeći u drugi život! Ništa ne tješi i ne 
umiruje toliko bolesnika, umirućega, ništa ne djeluje tako dobro 
za njegovo ozdravljenje, kao kada za vremena i dostojno primi 
sv. sakramente umirućih. I to valja još imati na umu, da boles¬ 
ničko ulje imade snagu, da ozdravi tijelo, ako je to za duševno 
spasenje bolesnika. Naravno, tako će se samo onda dogoditi, 
ako se sv. sakramenti pravovremeno prime! Inače bi morao u- 
pravo Gospodin čudo učiniti! Čudesa su pak začudo tako rijetka! 
Kada nastupi smrtna borba, valja bolesniku lagano i razumljivo, 
u razmacima, predmoliti strelovite molitvice, te ga valja poš¬ 
kropiti sv. vodom. Da umirućem smrtnu borbu ne oteščuju, te 
moraju nazočni na to paziti, da suzbiju po mogućnosti glasan plač 
i jadikovanje, pa da također o njemu ne govore ili da potiho ne 
šapću. Ta bolesnik često oštro čuje, premda se čini, da leži bez 
svijesti! A kada nastupi smrt, onda se valja pomoliti, da pokoj¬ 
nik nađe milostiva suca. Kroz dulje vremena valja namijeniti za 
pokojnika oproste: za njega valja prikazati sv. Misu i sv. Pričest, 
da se tako oslobodi iz čistilišta. 

Tako će biti služba bolesnika — služba Božja. 

Dakako, da je ova služba puna prijegora, trpka i teška. No 
malo se službi tako dobro naplaćuje, kao ova! Istina, ova se 
služba ne će obilno naplatiti zemaljskim dobrima, nego vječnima! 

U žarkoj vatri azijatskoga sunca korača božanski Spasitelj 
ulicama Jeruzalemskim, pokriven krvlju, obliven znojem, čovjek 
boli, najbjedniji između sviju ljudi. Kroz guste redove naroda, 
kroz čete surovih vojnika, krči si put neka žena do Učitelja. 
Puna ljubavi i samilosti pruža mu svoj rubac, da si barem otare 
prašinu i krv s lica, pa da mu bude barem nešto lakše. Iz za¬ 
hvalnosti vraća joj razmrcvareni Gospodin otisak svoga lica, te 
je pogleda. Ovaj pogled Gospodinov bila je sva njezina sreća u 
životu i na samrti. Pođite putevima sv. Veronike! Služba bolesni¬ 
ka jest služba Božja! S, P- 


Molimo za što bržu i sjajniju pobjedu katolika u 
Španjolskoj! 

DOMAĆE KONGREGACIJE 

■IIIIIIIIIIIIIIIIIIIIIU 


ŠIBENIK — Kongregacija učenica 
pri ženskoj zanatskoj školi kod čč. ss. 
BeuediktinkL Od dužeg vremena ni¬ 
smo se javili. Nego ovaj muk nije 
znak naše pasivnosti. Iako u zatišju 
naš rad ipak teče. — Za vrijeme ljet¬ 
nih f eri ja mi smo redovito održavale 
naše sedmične sastanke, ma da su 
mnoge naše članice bile odsutne iz 
Šibenika, Presvij. g. upravitelj, Msgr. 
Pian za neko nas vrijeme bio ostavio, jer 
je bio sa hodočašćem u Svetoj Ze¬ 
mlji te je kao i naš pretstavnik pri¬ 
sustvovao posvećenju oltara BI. Ni¬ 
kole Tavelića Šibenčanina. Sve smo 
mi kongreganistice obavile tako reći 
duhovno hodočašće u Svetu Zemlju, 
jer smo sa svim hodočasnicima, a 
osobito sa našim presvij. upraviteljem 
duhovno bile sjedinjene te smo ih pra¬ 
tile dnevnim molitvama. — Prije nego 
je otputovao naš g. upravitelj u Svetu 
Zemlju, sve su kongreganistice pristu¬ 
pile sv. Pričesti preko sv. Mise, koju 
je g. upravitelj celebrirao na oltaru 
BI. Nikole Tavelića, jeruzolimskog mu¬ 
čenika, u našoj katedrali. Radošću 
smo primale sa hodočašća vijesti, koje 
nam je naš g. upravitelj često slao iz 
Svete Zemlje. On je dapače u Naza- 
retu, u crkvi Navještenja Marijina, 
Čitao sv. Misu za našu Kongregaciju, 
koja je osnovana pod naslovom Na- 
vještenja Marijina. Na povratku iz 
Isusove Zemlje g. upravitelj nam je 

pri našim subotnim sastancima govo¬ 
rio o svojim utiscima u onoj Svetoj 
Zemlji, koja je bila posvećena Krvi 
Našeg Spasitelja, te nas je odušev¬ 
ljavao za ona sveta mjesta. 

Početkom školske godine naš se 

je rad uputio intenzivnije. Dobili smo 
i nekoliko novih kandidatica te su 

naši sastanci sada brojnije posjećeni. 
— Blagdan naše nebeske Zaštitnice 
sv. Male Terezi je proslavile smo veo¬ 
ma svečano. Ujutro je bila sv. Misa 
preko koje smo sve pristupile sv. Pri¬ 
česti. Pri popodnevnom sastanku više 
je članica govorilo o Našoj Maloj 
Svetici. 

Dan Imakulate nastojale smo da 

što ljepše proslavimo, što nam je i 
uspjelo. Ujutro preko zajedničke sv. 


Mise sve su članice pristupile sv. Pri¬ 
česti. Presvij. upravitelj održao je 
shodan govor o ljepoti čistoće Imaku¬ 
late, te nas je potaknuo da ljubimo 
uvijek ovu divnu krepost, koja nas 
stvara anđelima na zemlji. Popodne 
imale smo primanje triju novih člani¬ 
ca, što nas je sve uvelike obradovalo, 
jer je naša Kongregacija dobila tri 
dobre i vrijedne kongreganistice. Iza- 
toga bila je akademija s ovim progra¬ 
mom: i) »Djevojka i Marija« govori 
nastojnica. 2) »0 Najsvetija« — pjeva 
zbor kongreganistica. 3) »Imakulati« 
—* deklamacija. 4) »Nevinost pobje¬ 
đuje« — igrokaz. Ovoj su našoj aka¬ 
demiji prisustvovale sve učenice ško¬ 
le, te nas je uvelike zadovoljio uspjeh, 

U Šibeniku održan je od 9—16 si¬ 
ječnja »Tjedan protiv psosti«. Naša 
Kongregacija uzela je učešća u ovoj 
svetoj akciji s drugim vjerskim dru¬ 
štvima te su sve kongreganistice pri¬ 
stupile sv. Pričesti u nedjelju 9. si¬ 
ječnja za ovu Božju stvar i namije¬ 
nile su sv. Pričest kao zadovoljštinu 
psosti s kojom opaki dnevno vrijeđaju 
dragoga Boga. Pri svom redovitom 
santanku poprimile smo shodne reso- 
lucije, kojih ćemo se držati u suzbi¬ 
janju ove strašne zaraze u našem na¬ 
rodu. — Anka Baranović, prefektica. 


ZAGREB — Kongregacija Acade- 
mica Maior, f August Jernejc. Rodio 
se u Zagrebu 28. kolovoza 1866. — 
Djetinjstvo sproveo je skromno i si¬ 
romašno, jer su prihodi oca mu Jo¬ 
sipa, tipografa u tadanjoj Gajevoj ti¬ 
skari u Zagrebu bili veoma čedni, a 
djece bila je puna kuća. Često se je 
dešavalo, da nije ni kruha bilo u do¬ 
voljnoj mjeri, a kamo li knjiga, od¬ 
jeće i obuće za petero braće i dvije 
sestre. Ali bogobojazna obitelj vjerom 
u Boga prebrodila je sve poteškoće 
ovog života, te je tako i naš August 
svršivši pravni fakultet u Zagrebu po¬ 
stigao poštenom i savjesnom spremom 
najvišu činovničku ljestvicu postavši 
ravnateljem pošta i brzo¬ 
java, te ministarskim inšpektorom. 

Naš August Jernejc kao dobar ro¬ 
doljub, radi svojih otvoreno očitovanih 
načela protiv Madžarona morao je 
dvije godine u progonstvo u Szege- 
din zajedno sa ženom i malom dje¬ 
com, dok opet nakon dvije godine vra¬ 
ća se u Zagreb, da nastavi službu kod 
direkcije pošta. U čitavom svom živo¬ 
tu ostaje vjeran Istini i stoga mu je 
život pun žrtve, a djecu svoju odgo¬ 
jio je, da dostojno provode u ovom 
životu one principe požrtvovnosti, ko¬ 
je je on čitav život uzorno provodio. 

U teškim časovima života znao je 
uzviknuti: »Kad je potreba najveća, 
pomoć je Božja najbliža!« 

Rado i svakodnevno primao je sv. 
Sakramente. 

Dne 29. siječnja u 71 godini života 
još čil i bodar nakon operacije preseli 
se u vječnost. 

Povela ga u vječno Svijetlo BI. 
Gospa, kojoj je vjerno služio u Mari¬ 
jinoj Kongregaciji! 

Sv. Misa zadušnica održana je u 
kapeli Kongregacija pri Svetištu Presv. 
Srca Isusova dne 26. veljače o. g. sa 
zajedničkom sv. Pričešću sviju zbor¬ 
nika Kongregacije. 

Kongregacija je u njemu izgubila 
jednog od najuzornijih članova svojih. 

Ave anima pia! V. N. 

ZAGREB — Kongregacija gospo¬ 
jica kod župne crkve sv. Marije. Iz¬ 
vještaj rada za g. 1937. 

Opet je protekla godina rada u 
našoj Kongregaciji. Bio je to tih i ne¬ 
zapažen rad, ali nadamo se, da je 
bio to zaslužniji kod dragoga Boga. 
Želimo u ovom našem Vjesniku ukra¬ 
tko opisati taj život i rad naše Kon¬ 
gregacije, da bude pobuda ostalim na¬ 
šim suzbornicama, koje rade pod bar¬ 
jakom Bezgrješne. Ako je pak koja 
kongreganistica nakon svršene škole, 
ili radi preselenja, ili bilo kojeg dru¬ 
gog razloga ostala bez svoje Kongre¬ 
gacije, neka dođe k nama, mi ćemo 
je rado primiti u svoje redove. 

Danas naša Kongregacija broji 29 
redovitih članica i 4 kandidatice. Re¬ 
dovite sastanke održavamo svaki pe¬ 
tak, osim prvog petka u mjesecu. Na 
sastancima nam preč. g. upravitelj 


Msgr, Dr. Milan Beluhan drži razna 
poučna predavanja o pitanjima, koja 
nas zanimaju. Na zadnji petak u mje¬ 
secu je sloboda govora, na kojoj sva¬ 
ka članica može iznijeti razna pitanja 
i poteškoće, na koje nailazi u svom 
dnevnom životu i saobraćaju s lju¬ 
dima. 

Kako u svakom drugom društvu, 
tako se i život naše Kongregacije naj¬ 
bolje očitovao u radu pojedinih sek¬ 
cija. Danas postoje u našoj Kongre¬ 
gaciji euharistijska, pjevačka i lite- 
rarno-zabavna sekcija. 

Literarno-zabavnoj sekciji je zada¬ 
ća, da radi oko zbliženja članica, pri¬ 
ređujući razne čajanke, izlete, aka¬ 
demije i t. d. Na pokladnu nedjelju 
priredila je čajanku sa šaljivim pro¬ 
gramom, na kojoj su se članice pri¬ 
stojno zabavile i razveselile. Dne 12. 
III. priredila je papinsku akademiju 
s prigodnim programom, koji su čla¬ 
nice sekcije same priredile i izvele. 
Dne 19. XI. na dan naše zaštitnice 
sv. Elizabete, priređena je svečana a- 
kademija, kojom smo ujedno prosla¬ 
vile i 25 godišnjiđu naše Kongregacije, 
što se je te godine navršila. Nakon 
akademije upriličena je i mala čajan¬ 
ka, na kojoj su bile i naše bivše u- 
date članice. 

Članice pjevačke sekcije pjevaju u 
crkvi sv. Marije pod sv. Misom u 8 
sati i pod blagoslovima na prve petke. 
Osim toga, pjevačka sekcija sudjeluje 
kod priredaba literarno-zabavne sek¬ 
cije s raznim pjevačkim točkama. 

Euharistijska sekcija ima zadaću, 
da goji među članicama ljubav za 
presv. Euharistiju i čestu sv. Pričest i 
da vodi kontrolu nad duhovnim živo¬ 
tom članica. Tako je prošle godine 
primljeno 2574 sv. Pričesti, slušano 
3068 sv. Misa, obavljeno 2403 pohoda, 
330 adoracija, učinjeno 1897 dobrih 
djela. Osim toga članice Euharistijske 
sekcije brinu se za rušnicu crkve sv. 
Marije i za ukras oltara. 

To bi bio u kratkim crtama izne¬ 
sen život i rad naše kongregacije u 
god. 1937. Dao dragi Bog, da naša 
Kongregacija u novoj godini procvate 
još ljepšim i bujnijim životom! 

Antonija Hunski , tajnica. 

RAZNE VIJESTI 


NOVI SLAVENSKI SVETAC KONGREGANIST 

jest Andrija B o b o l a, mučenik iz Družbe Isusove. Rodio se 
je u Poljskoj godine 1591. Stupio je u Isusovce 31. srpnja 1611. 
Mučeničkom smrču umro je 16. svibnja 1657. Njegov grob u crkvi 
Družbe Isusove u Pinsku postao je središte velike pobožnosti ne- 
samo za katolike nego i za neprijatelje kršćana. Sv. Otac Papa 
Pijo IX. proglasio ga blaženim 5 srpnja 1853. Njegovo su tijelo 
boljševičke vojske silom odvukle godine 1920. u Moskvu. Nakon 
mnogih uzaludnih pokušaja uspije ipak sv. Ocu Papi Piju XI. da 
ga dobije. — Sada je u Isusovačkoj crkvi u Al Gesu u Rimu. Na 
Uskrs 17. travnja o. g. svečano je proglašen svetim. 

30 OBLJETNICU BISKUPOVANJA 

slavi nadbiskup i metropolita vrhbosanski D r. 1 v a n E v. Š a r i ć, 
vanredni štovatelj Marijin i veliki Marijin kongreganist. Dne 28. 
svibnja 1908. na Spasovo posvetio ga za biskupa prvi nadbiskup 
sarajevski Dr Josip Štadler. Ovu trideset godišnjicu svojega po¬ 
svećenja za biskupa proslavit će u nedjelju 26. lipnja, kada se u 
Sarajevu svečano slavi Blagdan Presvetoga Srca Isusova, kojemu 
je posvećena Nadbiskupija Vrhbosanska. Kao biskup više od 
150.000 djece naoružao je svjetlošću i jakošću Duha Svetoga po¬ 
dijelivši im sakramenat sv. Potvrde. A za svećenike posvetio je 
preko 250 bogoslova što svjetovnih što redovničkih. Blažena Gospa 
krijepila ga još dugo u njegovu velikom apostolskom radu! 

UZORNOG 1 REVNOG ČLANA 

izgubila je Kongregacija svećenika zagrebačke nadbiskupije. Dne 
25. ožujka umro je M ii a n Strahinšćak, apostolski proto¬ 
notar i zagrebački kanonik u 82. godini života. Iz svoga sveće¬ 
ničkog zvanja i iz točnoga i savršenoga vršenja svojih svećeničkih 
dužnosti crpao je svu snagu svoga plemenitoga duha. Vazda je 
bio radostan i nasmijan. Nikada ga nisi vidio slomljena i žalosna. 
On je radio samo za Boga i bližnjega. To ga je jedino gondo 
naprijed. To mu je davalo uvijek nove snage i oduševljenja. Na 
svakom poslu bio je prvi. Nikomu nikada nije kakove nepravice 
učinio. Nikoga nikada nije uvrijedio. Umro i a na blagdan Gospin, 
na Blagovijest, i u dan Gospin , u subotu, bio pokopan. Punim se 
pravom mogu na nj primijeniti riječi sv. Pavla: >Dobar sam boj 
bojevao, trku svršio, vjeru održao i zato mi je pripravljen vijenac 
pravde, koji će mi dati Gospod u dan onaj, pravedni sudar.« 
(Tim. 4. 8.) 



KORIZMENE KONFERENCIJE 


u Zagrebu za Marijine Kongregacije 
u kapelici Marijinih Kongregacija kod Svetišta Srca Isusova ima¬ 
le su ove godine: 

6 — 13 III . Mar. Kongr. Djevojaka. Svako jutro u 5 s. sv. Misa, 

zatim duhovni govor. 

14 — 19 III. Mar. Kongr. Građana i Radnika. Svaku večer u 7 

s. duhovni govor. 

15 — 19 III. Mar. Kongr. »Bezgr. Začeća.« Prije podne u 9 s. sv. 

Misa, zatim duhovni govor. Popodne u 5 s. duhovni 
govor, zatim blagoslov. 

21 25 III. Mar. Kongr. »Navještenja«. Ujutro u 8 s. sv. Misa , 

zatim duhovni govor. Popodne u 5 s. duhovni go¬ 
vor, zatim blagoslov. 

24 25 26 III. Mar. Kongr. Akademičarki. Svaku večer u 7 s. du¬ 
hovni govor. 

24 25 26 III. Mar. Kongr. Acad. Minor. Svaku večer u l A9 s. du¬ 
hovni govor. 

27—31 111. Mar. Kongr. Građanki. Ujutro u l A7 sv. Misa, za¬ 
tim duhovni govor. Popodne u 5 s. duhovni govor, 
zatim blagoslov. 

7 — 9 IV. Mar. Kongr. Acad. Maior. Svaku večer u 7 s. du¬ 

hovni govor. 

11 13 IV. Mar. Kongr. Učiteljica. Svaku večer u A 7 s. du¬ 

hovni govor. 

SLUŽBENI GLASNIK 

regensburške biskupije saopćuje: da je dijecezanski biskup ope- 
tovno izrazio želju obitelji T e r e z i j e N e uman u Konners- 
reuthu, da pristane na to da Terezi ju pretraže liječnici. Veli se 
da Terezija već deset godina živi bez ikakve hrane. Toj želji pri¬ 
družio se je cijeli bavarski episkopat. Terezija se je izrazila pri¬ 
pravnom, da se dade liječnički pregledati, ali otac nije za to ili 
je stavljao takove uvjete, koji se ne dade ispuniti. Kad je tomu 
tako, veli se u izjavi biskupovoj, onda ne može crkvena oblast 
nikako odgovornost na se uzeti, što se tvrdi, da Terezija živi bez 
hrane i glede ostalih izvanrednih događaja. Dok se novom pre- 
gledbom ne dođe do jasnoće, ne će se nikom dopustiti, da Tere¬ 
zi ju Neuman posjeti. Na koncu kaže se u saopćenju, da gdjekoji 
čudnovati i nezajamčeni izvještaji, kako ih na primjer konners- 
reuthski godišnjak sadržaje, imadu malo smisla i značenja, pa 
bi bolje bilo, da se izostave. 


Urednik: Josip Predragović D. I. 

Izdavač i vlasnik: Kolegij Družbe Isusove u Zagrebu — A. Alfirević D. 1. 
Tiskara »Glasnika Srca Isusova « — A. Alfirević D. I. 



